**Nájomná zmluva**

uzatvorená podľa ust. § 663 nasl. Občianskeho zákonníka medzi zmluvnými stranami:

**Prenajímateľ:**

**Kaufland Slovenská republika v.o.s.**

Sídlo: Trnavská cesta 41/A, 831 04 Bratislava 3

IČO: 35 790 164 , DIČ: 2020234216, IČ DPH: SK2020234216

Registrácia: Obchodný register Okresného súdu Bratislava I. , oddiel: Sr, vložka č.: 489/B

Splnomocnený zástupca:

(ďalej len ako „ Prenajímateľ “ )

a

Nájomca:

**Mesto Šamorín**

Sídlo: Hlavná 37, 931 01 Šamorín

IČO: 00 305 723, DIČ: 2020370121

Štatutárny zástupca: Csaba Orosz, primátor mesta

(ďalej len ako „ Nájomca “ )

za nasledovných podmienok:

**I. Predmet a účel nájmu**

1. Prenajímateľ je výlučným vlastníkom nehnuteľnosti v obci Šamorín, v katastrálnom území **Šamorín**  vednej na **LV č. 4086 ako CKN parc č. 3/4 zastavaná plocha a nádvorie o výmere 10.094 m2.**
2. Prenajímateľ prenajíma nájomcovi časti nehnuteľnosti, pozemku identifikovaného v bode 1. tohto článku Zmluvy v celkovej výmere cca 15m2**r** ( ďalej len „ ***Predmet nájmu “*** ).
3. Prenajímateľ prenajíma nájomcovi Predmet nájmu za podmienok dohodnutých v tejto zmluve za účelom vybudovania stavby „ Chodník pri ceste I/63 medzi ul. Kasárenská a Agátový rad, Šamorín “ v zmysle Rozhodnutia o umiestnení stavby č. j.: výst. 1120/381/2020 zo dňa.05.11.2020 vydaného Obcou Holice, Póšfa, 930 34 Holice ( ďalej len ako „ **Stavba**“ ) . Prenajímateľ vyhlasuje, že na základe tejto zmluvy Nájomca je oprávnený realizovať Stavbu na Predmete nájmu v zmysle § 139 ods. 1 písm. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
4. Nájomca sa zaväzuje užívať Predmet nájmu výlučne na dohodnutý účel užívania a zároveň sa zaväzuje  dodržiavať ustanovenia tejto Zmluvy.

**II. Podmienky užívania Predmetu nájmu**

1. Zmluvné strany zhodne vyhlasujú, Predmet nájmu je úplne spôsobilý na dohodnutý účel užívania a nemá také vady, ktoré by bránili v jeho užívaní na dohodnutý účel.
2. Zmluvné stany sa dohodli, že nájomca Stavbu je opravený vybudovať výlučne po získaní právoplatného stavebného povolenia a je povinný podmienky vymedzené v stavebnom povolení striktne dodržiavať. Nájomca s zaväzuje predložiť prenajímateľovi stavebné povolene ohľadne Stavby bezodkladne po nadobudnutí právoplatnosti.
3. Nájomca a nie je oprávnený Predmet nájmu dať do podnájmu alebo vypožičať.
4. Nájomca berie na vedomie, že Predmet nájmu je situovaný v lokalite, v ktorej sa nachádza fungujúca obchodná prevádzka Obchodného domu Kaufland a jeho zásobovacieho dvora. Nájomca sa zaväzuje túto skutočnosť v plnom rozsahu akceptovať a zohľadňovať pri realizácii Stavby.
5. Nájomca berie na vedomie, že prenajímateľ   nezodpovedá za škodu pôsobenú nájomcovi zo strany tretích osôb poškodením alebo odcudzením vecí umiestnených na Predmete nájmu.
6. Nájomca sa zaväzuje Predmet nájmu užívať len na dohodnutý účel a Predmet nájmu chrániť pred poškodením a zničením.

**III. Nájomné**

1. Ročné nájomné ohľadne celého Predmetu nájmu bolo dohodnuté zmluvnými stranami vo výške 1,- **€** ( slovom: jedno eur ).
2. Nájomca sa zaväzuje uhradiť ročné nájomné na základe faktúry, daňového dokladu prenajímateľa v jednej sume najneskôr do 31.12. toho ktorého roku.

**IV. Doba nájmu a zánik nájmu**

1. Nájomná zmluva sa uzatvára na dobu určitú po dobu kolaudácie stavby.
2. Nájomný vzťah založený touto zmluvou zaniká:
3. výpoveďou
4. odstúpením**.**
5. Ktorákoľvek zo zmluvných strán je oprávnený túto zmluvu vypovedať pri trojmesačnej výpovednej lehote, ktorá plynie od prvého dňa mesiaca nasledujúceho po doručení písomnej výpovede.
6. Prenajímateľ má právo od tejto zmluvy odstúpiť v prípade, ak
7. nájomca sa dostane do viac ako 30 dňového omeškania s uhradením svojich záväzkov vyplývajúcich z tejto zmluvy,
8. nájomca opakovane alebo trvale poruší svoje zmluvné povinnosti.
9. Odstúpením zmluva zaniká dňom doručenia písomného dokumentu o odstúpení, pričom záväzky vyplývajúce so zmluvy zostanú v platnosti.
10. Písomnosti prostredníctvom poštového prepravcu sa doručujú na adresu sídla účastníka uvedenú v záhlaví tejto zmluvy resp. v obchodnom alebo inom registri. V prípade, ak adresát na uvedenej adrese neprevezme zásielku, táto sa považuje za doručenú tretím dňom odo dňa jej podania na poštovú prepravu.

**V. Odovzdanie a prevzatie predmetu nájmu**

1. Prenajímateľ odovzdá a nájomca prevezme Predmet nájmu bezodkladne po nadobudnutí právoplatnosti stavebného povolenia vydaného ohľadne Stavby.
2. Zmluvné strany sa dohodli, že po zániku nájomného vzťahu Nájomca nie je povinný Predmet nájmu uviesť do pôvodného stavu, t.j. Stavba nebude odstránená ani po zániku nájomného vzťahu.

**VI. Záverečné ustanovenia**

1. Táto Zmluva nadobúda platnosť dňom jej podpísania zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu.
2. Táto Zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou podľa § 47a Občianskeho zákonníka a účinnosť nadobúda dňom nasledujúcom po jej zverejnení na internetovej stránke Mesta Šamorín.
3. K zmene podmienok dohodnutých touto Zmluvou môže dôjsť len na základe vzájomnej dohody Zmluvných strán formou písomného dodatku, alebo ak to bude vyplývať zo zmien a doplnkov platných všeobecne záväzných právnych predpisov.
4. Táto Zmluva je vyhotovená v dvoch ( 2 ) rovnopisoch s platnosťou originálu, z ktorých po jednom vyhotovení prevezme každá zmluvná strana.
5. Neoddeliteľnou súčasťou tejto zmluvy je Príloha č. 1 – kópia z katastrálnej mapy s vyznačením Predmetu nájmu.
6. Zmluvné strany vyhlasujú, že túto Zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si Zmluva prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady, čo potvrdzujú vlastnoručnými podpismi.

 V Šamoríne, dňa: 12.3.2021 12.3.2021

 Prenajímateľ: Nájomca:

 ................................................................................. .................................................................................

**Kaufland Slovenská republika v.o.s. Mesto Šamorín**

Splnomocnený zástupca: Csaba Orosz, primátor mesta